PATVIRTINTA

Šiaulių miesto savivaldybės administracijos direktoriaus

2022 m. rugsėjo 13 d. įsakymu Nr. A-1603

**STUDIJŲ PARAMOS SUTARTIS**

20 m. d. Nr.

Šiauliai

 Šiaulių miesto savivaldybės administracija (toliau – Savivaldybės administracija), atstovaujama Savivaldybės administracijos direktoriaus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – studentas ar mokinys),

 (vardas, pavardė, asmens kodas)

vadovaudamiesi Šiaulių miesto savivaldybės tarybos 2022 m. gegužės 5 d. sprendimo Nr. T-194 ,,Dėl Šiaulių miesto studijų paramos skyrimo tvarkos aprašo patvirtinimo“ ir įgyvendindami Šiaulių miesto savivaldybės veiklos programos priemonę „Šiaulių miesto savivaldybės ir jos teritorijoje veikiančių aukštųjų mokyklų bendradarbiavimo programos vykdymas“ (Nr. 08.01.01.05), sudarė šią studijų paramos sutartį (toliau – sutartis).

**I. SUTARTIES DALYKAS**

1. Šalių susitarimas, kurio pagrindu skiriama studijų parama Šiaulių regiono jaunimui, studijuojančiam Lietuvos ir užsienio aukštosiose mokyklose ar besimokančiam Šiaulių miesto profesinio mokymo įstaigose, kuris, baigęs studijas ar mokymąsi, įsidarbina pagal įgytą kvalifikaciją ne trumpiau kaip 3 metams per 5 metų laikotarpį Šiaulių miesto savivaldybės (toliau – Savivaldybė) teritorijoje veikiančioje įmonėje ar įstaigoje.

**II. SUTARTIES ŠALIŲ ĮSIPAREIGOJIMAI**

2*.* **Savivaldybės administracija** įsipareigoja:

2.1. pervesti \_\_\_\_\_\_ bazinių socialinių išmokų dydžio sumą kartą per semestro ar pusmečio mėnesį, išskyrus liepos ir rugpjūčio mėnesius, į šioje sutartyje studento ar mokinio nurodytą asmeninę sąskaitą banke. Studijų parama nemokama studijų ar mokymosi pertraukimo (akademinių atostogų, studijų sustabdymo dėl nėštumo ir gimdymo ar atostogų vaikui prižiūrėti, iki jam sueis 3 metai, dėl privalomosios pradinės karo tarnybos atlikimo Lietuvos Respublikos karo prievolės įstatymo nustatyta tvarka, baigiamojo darbo atidėjimo) metu. Studijų paramos gavėjo mobilumo atvejais (dalinės studijos užsienio aukštojoje mokykloje pagal mainų programas arba studijuojant pagal jungtinę studijų programą) paramos mokėjimas nenutraukiamas;

2.2. užtikrinti, kad asmens duomenys bus tvarkomi teisėtai, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

3. **Studentas ar mokinys** įsipareigoja:

3.1. studijuoti ar mokytis jo su studijų ar mokymo įstaiga sudarytos studijų ar mokymosi sutarties sąlygomis ir nenutraukti sutarties be svarbių priežasčių;

3.2. kiekvieną pusmetį pateikti Savivaldybės administracijai dokumentus, įrodančius jo studijų ar mokymosi faktą;

3.3. baigus studijas ar mokymąsi, per 30 kalendorinių dienų pateikti Savivaldybės administracijai studijų ar mokymosi baigimą įrodančių dokumentų (diplomo ir jo priedų) patvirtintas kopijas;

3.4. baigus studijas ar mokymąsi, per 30 kalendorinių dienų įsidarbinti pagal įgytą kvalifikaciją ne trumpiau kaip 3 metams per 5 metų laikotarpį Savivaldybės teritorijoje veikiančioje įmonėje ar įstaigoje ir pateikti Savivaldybės administracijai pateikti įsidarbinimo faktą patvirtinantį dokumentą;

3.5. studijų ar mokymosi paramos gavėjas, nutraukęs sutartį ar nevykdantis sutarties įsipareigojimų, privalo grąžinti iš Savivaldybės gautą pinigų sumą per 3 metus nuo Savivaldybės administracijos raštiško įspėjimo dėl sutarties nutraukimo pagal sutartyje numatytus įsipareigojimus ir atsakomybę, išskyrus atvejus, kai:

3.5.1. teisės aktų nustatyta tvarka pripažintas neįgaliu ir pateikia pažymą apie savo neįgalumą;

3.5.2. miršta.

**III. ŠALIŲ ATSAKOMYBĖ**

4. Už sutartinių įsipareigojimų nevykdymą arba netinkamą vykdymą sutarties šalys atsako Lietuvos Respublikos teisės aktų nustatyta tvarka.

**IV. GINČŲ NAGRINĖJIMO TVARKA**

5. Ginčai, kylantys iš sutarties vykdymo, sprendžiami šalių derybomis, o nepavykus susitarti – Lietuvos Respublikos teisės aktų nustatyta tvarka.

**V. SUTARTIES GALIOJIMAS, PAKEITIMAS, NUTRAUKIMAS**

6. Sutartis įsigalioja nuo jos pasirašymo ir galioja iki visų sutartinių įsipareigojimų įvykdymo.

7. Sutarties sąlygos privalomos visoms sutarties šalims. Sutartis gali būti keičiama arba pildoma šalių raštišku papildomu susitarimu. Visi sutarties pakeitimai ir papildymai yra neatskiriamos sutarties dalys.

8. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai sutarties šaliai.

9. Sutartis nutraukiama šalių susitarimu.

**SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Šiaulių miesto savivaldybės administracija**Juridinio asmens kodas 188771865Adresas: Vasario 16-osios g. 62,LT-76295 ŠiauliaiTel. (8 41) 386 471El. p. svietimas@siauliai.ltAB „Swedbank“ Šiaulių skyriusBanko kodas 73000A. s. LT30 7300 0100 9374 1771Savivaldybės administracijos direktoriusA. V.\_\_\_\_\_\_\_\_(parašas) (vardas, pavardė) | **Studentas ar mokinys**Adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_LT- \_\_\_\_\_\_\_\_\_\_\_\_\_\_ ŠiauliaiTel.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_El. p.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Bankas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Banko kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. s. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Studentas ar mokinys \_\_\_\_\_\_\_\_\_\_\_\_ (parašas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas, pavardė) |